ÅRSMELDING FOR TROMS RYTTERKRETS 2022

Styret har i 2022 bestått av:

Leder: Stine S. Haldorsen, 9000-byen

Nestleder: Erik Pontini, HAR

Styremedlem: Pål Brodtkorb, SKÅL

Styremedlem: Mia Eggum, Harstad ride og kjøreklubb, GK-ansvarlig

Styremedlem: Vera Jacobsen, SKJOM, grenleder sprang

Styremedlem: Kristina Schneider, MIDT (grenleder dressur)

Styremedl/u-rep: Alida Sorsteinnes, ungdomsrepresentant

Sytremeldem vikingur.

Vara 1: Helga Gåre, web

Vara 2: Roger Ingebrigtsen, KVAL

Styret har avholdt 3 styremøter og en workshop. Styret har også behandlet saker via mail og styret sin facebook side i løpet av året som har gått. Styrereferater og annen relevant informasjon er lagt ut på hjemmesiden og på facebook-siden vår fortløpende.

Vi jobber aktivt med å bli mere synlig i sosiale medier og håper alle fortsatt vil dele innhold med oss.

Aktiviteter og kurs:

Kretshelga 2022 ble avholdt digitalt. Det var godt oppmøte på kretstinget.

Troms rytterkrets har arrangert steward kurs og Sprangdommer 1 kurs. I tillegg har flere startet sin utdanning som sprangdommere.

Grønt Kortkurs

Avholdt av Tromsø Ryttersportsklubb, Midt-Troms og omegn Hestesportsklubb, Harstad Ride og kjøreklubb, Skjomen IL, Ryttersportsklubben Nor.

I alt er det et godt oppsett med kurs fordelt over fylket, og ser flere kurs allerede i 2023 med andre klubber.

 **Årsmelding fra grenleder dressur, Troms Rytterkrets 2022**

**Stevner**

I 2022 ble det arrangert 27 dressurstevner, som fordelte seg på 2 L-stevner, 13 D-stevner og 12 UK-stevner. Det ses en økning i antall avholdte UK-stevner, og totalt ble det arrangert 8 flere stevner i 2022 enn foregående sesong. Arrangørklubber for dressurstevner i 2022 var: Midt-Troms og omegn Hestesportsklubb, Tromsø Ryttersportsklubb, Skjomen IL – ryttergruppa, Skånland stall- og rideklubb, Harstad Kjøre- og rideklubb, Harstad Rytterklubb, Nordreisa Rideklubb, Ryttersportsklubben NOR og Langøya Rideklubb. Dette er de samme klubbene som arrangerte stevner i 2021. Stevnedeltakelsen har variert en del, og noen stevner har hatt svært få deltakere, men klubbene har valgt å gjennomføre stevnene allikevel.

**Kretstreninger**

Det har i 2022 vært kretstreninger i dressur med instruktørene Tonje Wiik og Willemijn Kloos. Det har i år vært to klubber som har arrangert kretstreninger i dressur (MTHK, TRSØ). Det har i år vært en nedgang i antall kretstreninger i dressur. Grenleder ser gjerne at flere klubber arrangerer slike treninger. Kriterier for tildeling finnes på TRYK sin hjemmeside på rytter.no.

**Mesterskap**

I 2022 ble det arrangert KM Dressur ved Skånland stall og rideklubb. KM har ikke vært arrangert på flere år, så dette var flott at vi fikk til! Stevnet ble gjennomført på flott vis, selv om værgudene var noe lunefulle denne helgen.

I ponniklassen var det 4 startende, og resultatlisten ble som følgende:

* 1.plass gikk til Linneah Håheim Karlsen / Valentino fra Langøya Rideklubb.
* 2.plass gikk til Eline Strand-Hanssen / Kaiser fra Tromsø Ryttersportsklubb.
* 3.plass gikk til Tora Madelen Steffensen / Orchid’s Aram fra Langøya Rideklubb.

I junior-klassen var det 3 startende, og resultatlisten ble som følgende:

* 1.plass gikk til Henny Emilie Dyrnes Vangen / Keegan’s Albus Dumbledore fra Ryttersportsklubben NOR.
* 2.plass gikk til Nathalie Larsen / Rachel Forest fra Ryttersportsklubben NOR.
* 3.plasssen gikk til Ida Josefine Bjellmo Solhaug / Don Carlos fra Midt-Troms og omegn Hestesportsklubb.

I seniorklassen var det 7 startende og resultatlisten ble som følgende:

* 1.plass gikk til Maria Jakobsen / Lovinda fra Nitusenbyen Hestesportsklubb.
* 2.plass gikk til Tone Wiik / Skikkild’s Ralina fra Tromsø Ryttersportsklubb.
* 3.plass gikk til Mette Bratten / Dream Horses First fra Tromsø Ryttersportsklubb.

Det ble i tillegg avholdt en lagkonkurranse for hest med hele 6 lag som deltok! Det var dessverre ikke nok deltakere for å kunne avholde lagkonkurranse for ponni. I hesteklassen ble det følgende resultatliste:

* 1.plass gikk til Tromsø Ryttersportsklubb med Tone Wiik / Skikkild’s Ralina og Mette Bratten / Dream Horses First.
* 2.plass gikk til Ryttersportsklubben NOR med Henny Emilie Dyrnes Vangen / Keegan’s Albus Dumbledore og Nathalie Larsen / Rachel Forest.
* 3.plass gikk til Harstad Rytterklubb med Anne Mette Fjærli / Fürst Romeo og Marianne Olsen Teigland / Olympico.

Det ble i tillegg sendt to deltakere til FERD rideskolecup (dressur og sprang) sin finale i Drammen under CSIO Drammen 2022 Longines Series Qualifier i juni 2022. De som deltok var Oda Madelen Lillegård Løtveit og Synne Tobiassen Øyan, begge fra Harstad Ride- og Kjøreklubb. Det var to klubber som arrangerte kvalifiseringsstevner, Midt-Troms og omegn Hestesportklubb og Harstad Ride- og Kjøreklubb. Her er det ønskelig at flere klubber kan arrangere kvalifiseringsstevner.

Kretsen gratulerer med flotte prestasjoner!

**Generelt**

Det virker som at sporten gradvis kommer seg tilbake til mer normale høyder. Det ses god rekruttering blant nye ryttere hos flere klubber, og flere ryttere satser mer på sporten de holder på med. Utfordringen har vært stevnekollisjon og flere dressursstevner på rad, noe som har ført til lav deltakelse på enkelte stevner. Dette jobbes det videre med i 2023. Det virker som at ryttere er fornøyde med de stevnene som er arrangerte, og at stevnene holder en god standard. Det ses utrolig mye flott ridning i kretsen! Grenleder ønsker at ryttere kommer mer på banen om det er ønskelig at klubbene skal arrangere flere kretstreninger. Samtidig oppfordres klubbene til å se på om eksisterende treninger kan arrangeres som kretstreninger.

04.02.2023

Grenleder dressur

Kristina Schneider

Årsmelding fra Sprang kommer senere.

Stine Haldorsen

For styret i TRYK